שושנת העמקים כא
ובנה ירושלים עיר הקודש במהרה בימינו, אם האדם בשלימות נראה לו הכל שלם, ימי ספירת העומר בין פסח לשבועות תש"ע לפ"ק

ובנה ירושלים עיר הקודש במהרה בימינו. חתן וכלה, אתם יודעים, יהודי חייב להיות מקושר לשמים ולארץ, הר סיני הוא הקשר שלנו לשמים, ירושלים היא הקשר שלנו לארץ, אתם יודעים שבשמים שום דבר לא יישבר, הכול מאוד יפה, אבל שם אין את השמחה של בנייה מחדש, אבל בעולם שלך על האדמה שלך דברים נשברים אבל אפשר לתקן אותם, לתקן זה רק בעולם שלך, אתם יודעים שאנו פעם "נשברנו" כאשר חרבה ירושלים, אבל כאשר השי"ת מברך אותנו ועומדים תחת החופה אדם רואה, באופן עמוק, שהוא חרוב רק כדי שאני אזכה שהוא ייבנה שוב.

חתן וכלה עכשיו ברגע זה אתם מקבלים את הכוח לתקן את כל הדברים השבורים בכל החיים שלכם, אתם יודעים שהעולם עושה תמיד בדיוק את מה שכולם עושים, העולם מתקן, כולם מתקנים, העולם שבור, כולם שבורים, אבל אתם יודעים כמה כוח אתם מקבלים עכשיו, שאפילו בעולם שכולו שבור, יכולים אתם לתקן, אתם יודעים מדוע שוברים את הכוס עכשיו, לומר שאפילו אם הכול מסביב שבור אבל אתם שניכם תעברו את זה, אתם לא תישברו יותר, אתם תמיד תהיו יחד.

אני רוצה לברך אתכם שיהא זה בניין עדי עד, אני רוצה לומר לכם משהו, העולם חושב שבית המקדש חרוב, זה לא נכון, הגמרא אומרת שזה רק נראה כך, אם אתה אדם שבור תראה אותו חרוב, אם אתה שלם תראה אותו שלם, אם אתה בא לירושלים ואתה קדוש בשלימות אז בית המקדש ממש שם.

אנו מברכים אתכם בכול, בכוח לתקן, אני רוצה לברך אתכם שכאשר אנשים יבואו לביתכם שבורים הם ייצאו שלמים, אתם תחזקו אותם והם יחזרו להיות שלמים.

והעיקר הוא, אנחנו מתפללים, ריבונו של עולם בנה את ירושלים עיר הקודש כבתחילה, אתה היחיד שיכול לבנות אותה מחדש, אתה היחיד. ובנה ירושלים עיר הקודש במהרה בימינו.

yi:שושנת העמקים כא